На основу члана 66. Статута града Зајечара („Службени лист града Зајечара“, број 4/2019 и 67/2021) и члана 12. Правилника о суфинансирању мера енергетске санације породичних кућа и станова у оквиру пројекта „Чиста енергија и енергетска ефикасност за грађане у Србији“ III бр. 110-4/2024 од 04.11.2024. године, Градско веће града Зајечара, на седници одржаној 06.11.2024. године, донело је

 **РЕШЕЊЕ**

**о расписивању јавног позива за eнергетски угроженe купцe за суфинансирање мера енергетске санације породичних кућа и станова у власништву на територији Града Зајечара за 2024. годину**

**I**

 Расписује се Јавни позив за енергетски угроженe купцe за суфинансирање мера енергетске санације породичних кућа и станова на територији Града Зајечара за 2024. годину (у даљем тексту: Јавни позив).

 Саставни део овог Решења јесте текст јавног позива.

**II**

 Испуњеност услова за доделу бесповратних средстава врши стручна комисија коју је образовало Градско веће града Зајечара, Решењем III број: 02-184/2023 од 05. октобра 2023. године, у складу са Јавним позивом.

**III**

 Решење објавити у „Службеном листу града Зајечара“ и на званичној презентацији града Зајечара [www.zajecar.info](http://www.zajecar.info/).

 Решење доставити Одељењу за обједињене јавне набавке и локални економски развој, Комисији за реализацију мера енергетске санације и архиви.

III бр. 312-503/2024

У Зајечару, 06.11.2024. године

**ГРАДСКО ВЕЋЕ ГРАДА ЗАЈЕЧАРА**

 **ЗАМЕНИК ПРЕДСЕДНИКА**

 **Владимир Виденовић**

**О б р а з л о ж е њ е**

 Чланом 66. Статута града Зајечара („Службени лист града Зајечара“ број 4/2019 и 67/2021), прописано је између осталог да Градско веће врши и друге послове, у складу са законом.

 Чланом 12. Правилника о суфинансирању мера енергетске санације породичних кућа и станова у оквиру пројекта „Чиста енергија и енергетска ефикасност за грађане у Србији“ III бр. 110-4/2024 од 04.11.2024. године, прописано је да одлуку о расписивању јавног позива доноси Градско веће града Зајечара.

 С обзиром на напред наведено, Градско веће града Зајечара, је на основу члана 12. Правилника одлучило као у диспозитиву.

**ГРАДСКО ВЕЋЕ ГРАДА ЗАЈЕЧАРА**